Kotu ta hana PDP korar Obaseki daga cikin masu neman takara.
Kotu ta tsawatarwa PDP, INEC daga yunkurin hana Obaseki shiga zaben fidda dan takara
13 days ago 3823 views by Aminu Ibrahim
Wata babban kotu da ke zamanta a Ekpoma a jihar Edo ta ki amince da bukatar da aka gabatar a gabanta ne neman hana gwamnan jihar Edo, Godwin Obaseki neman takara a zaben fidda gwani na jam'iyyar PDP da za ayi ranar Alhamis.
Kotun ta haramtawa Hukumar zabe mai zaman kanta, INEC, da jami'yyar Peoples Democratic Party (PDP) hana Obaseki da duk wani mai neman takarar da aka tantance shi daga shiga zaben da za ayi a ranar 25 ga watan Yunin 2020.
Wata kotun tarayya da ke Fatakwal a jihar Rivers, ta hana Obaseki shiga takara zaben fidda gwanin saboda karar da mai neman karar a PDP Omoregie Ogbeide-Ihama ya shigar.
Kotu ta taka PDP birki game da hana Obaseki shiga takarar zaben fitar da gwani
DUBA WANNAN: Gwamnonin arewa za su aika da mafarauta da 'yan banga su yaƙi 'yan bindiga
Omoregie Ogbeide-Ihama ya roki kotu ta hana Obaseki shiga takarar zaben fidda gwanin a kan cewa bai siya fom din takarar zaben ba a kan lokacin da jami'yyar ta kayyade a jadawalin yin zaben.
Ya roki kotun ta hallastawa masu neman takarar da suka siya fom dinsu a na neman takarar a cikin lokacin da aka kayyade a jadawalin zaben kawai.
Sai dai a wani bukatar da aka gabatarwa babban kotun Edo, wani Felix Irioh ya bukaci kotu ta kyalle Obaseki ya shiga a fafata dashi a takarar zaben fidda gwanin a kan cewa jami'yyar ta masa uzuri na musamman wato 'waiver'.
A yayin yanke hukuncinsa, Mai sharia J.O. Okeaya-Inneh ya ce, "A raayi na wadanda suka shigar da kara sun cika dukkan kaidojin bayar da umurnin abinda suke so kamar yadda ya faru a shariar Kotoye v CBN (1989), 1 NWLR PT. 98, 419 a 441.”
"Bayan cika kaidoji sun kuma gabatar da bukatarsu a kan lokaci saboda hakan yasa na ga ya dace in biya musu bukatarsu," in ji alkalin.
Amma duk da haka ya dage cigaba da sauraron shariar zuwa ranar 1 ga watan Yulin 2020.
17 hours ago 120147 views
20 hours ago 20010 views
3 hours ago 4416 views
6 hours ago 25175 views
5 hours ago 21119 views
12 hours ago 13880 views
Daki Daki: Adadin mutanen da cutar korona ta harba a jihohi 35 da cutar ta bulla